*Tämä artikkeli käsittelee urheilun yleisseuraa Beşiktaş JK sekä seuran jalkapallojaostoa. Beşiktaş JK koripallotoiminnasta on kerrottu artikkelissa Beşiktaş JK (koripallo)*

**Beşiktaş Jimnastik Kulübü** on vuonna 1903 perustettu urheiluseura Istanbulista, Turkista. Seura on yksi Turkin menestyneimmistä seuroista jalkapallossa, jossa se on voittanut muun muassa Turkin Superliigan 16 kertaa.

Beşiktaşin lajijaostoja jalkapallon ohella ovat yleisurheilu, koripallo, nyrkkeily, bridge, paini, käsipallo, soutu, lentopallo, voimistelu, pöytätennis, moottoriurheilu, shakki ja vammaisurheilu.

Historia
--------

Seura perustettiin *Beşiktaş Jimnastik Kulübün* nimellä vuonna 1903, Osmanien valtakunnan aikaan, jolloin urheiluseuratoiminta oli vielä kiellettyä. Seuran jäsenet alkoivat harrastaa 1902 salaa muun muassa painia, painonnostoa ja voimistelua, ja virallinen perustaminen tapahtui seuraavana vuonna sulttaanin erikoisluvalla. Varsinaisesti urheiluseuratoiminta maassa sallittiin vasta vuonna 1909 ja lakien muututtua seura perustettiin uudelleen nimellä *Beşiktaş Osmanli Jimnastik Kulubü*.

Pian uudelleen perustamisen jälkeen kaksi paikallista jalkapalloseuraa yhdistyi Beşiktaşiin ja jalkapallosta tuli seuran suurin laji. Beşiktaş hallitsi turkkilaista jalkapalloilua 1940-luvulla. Tuolloin syntyi myös seuran lempinimi *Mustat kotkat*.

Turkin mestaruudesta pelattiin ensimmäisen kerran 1957. Beşiktaş voitti ensimmäisen mestaruuden ja vuoteen 1986 mennessä mestaruuksia kertyi seitsemän. 1990-luku oli Beşiktaşin kulta-aikaa. Seura voitti kolme mestaruutta peräkkäin 1990–1992 englantilaisen Gordon Milnen valmentamana. Muun muassa kaudella 1991–1992 Beşiktaş ei hävinnyt yhtään ottelua.

2000-luvulla Beşiktaş on saavuttanut kolme Turkin mestaruutta.

Saavutukset
-----------

Istanbulin liigan kaudella 1923–1924 voittanut Beşiktaşin joukkue
* Turkin mestaruus (16): 1956–57, 1957–58, 1959–60, 1965–66, 1966–67, 1981–82, 1985–86, 1989–90, 1990–91, 1991–92, 1994–95, 2002–03, 2008–09, 2015–16, 2016–17, 2020–21
* Turkin cup (10): 1975, 1989, 1990, 1994, 1998, 2006, 2007, 2009, 2011, 2021
* Turkin Super cup (8): 1967, 1974, 1986, 1989, 1992, 1994, 1998, 2006

Entisiä pelaajia
----------------

* Daniel Amokachi
* Raimond Aumann
* Riza Çalimbay
* John Carew
* Ricardo Quaresma
* Simão Sabrosa
* Guti
* Matteo Ferrari
* Les Ferdinand
* Federico Giunti
* Atik Ismail
* Ronny Johnsen
* Nihat Kahveci
* Stefan Kuntz
* Tommy Lindholm
* İlhan Mansız
* Markus Münch
* Pascal Nouma
* Daniel Pancu
* Guiaro Ronaldo
* Ertugrul Saglam
* İbrahim Toraman
* Sergen Yalçın
* Antonio Carlos Zago
* Mehmet Özdilek

Entisiä valmentajia
-------------------

* Kroatia Slaven Bilić
* Espanja Vicente del Bosque
* Saksa Hans-Peter Briegel
* Portugali Carlos Carvalhal
* Saksa Christoph Daum
* Turkki Mustafa Denizli
* Saksa Karl-Heinz Feldkamp
* Turkki Şenol Güneş
* Saksa Valérien Ismaël
* Romania Mircea Lucescu
* Italia Nevio Scala
* Saksa Bernd Schuster
* Ranska Jean Tigana
* Wales John Toshack

Lähteet
-------

1. ↑  Seuran esittely Beşiktaş JK.  Arkistoitu 29.1.2010. Viitattu 6.8.2010. (englanniksi)
2. 1 2 3  Besiktas - The Black Eagles of the Bosporus FIFA.  Arkistoitu 12.7.2015. Viitattu 9.8.2010. (englanniksi)
3. ↑  Erdinç Sivritepe: Before Turkish Leagues Turkish Soccer. Viitattu 9.8.2010. (englanniksi)
4. ↑  Turkey - List of Champions  21.5.2010 v. Rec.Sport.Soccer Statistics Foundation. Viitattu 6.8.2010. (englanniksi)
5. ↑  Turkey - List of Cup Finals  7.5.2010. Rec.Sport.Soccer Statistics Foundation. Viitattu 6.8.2010. (englanniksi)
6. ↑  Turkey - List of Super Cup (President's Cup) Finals  24.9.2009. Rec.Sport.Soccer Statistics Foundation. Viitattu 6.8.2010. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Beşiktaş JK**.
* Virallinen sivu
* Fanisivusto

Mestarien liiga 2017–2018
**Pudotuspelivaiheeseen selviytyneet joukkueet**  

Espanja Barcelona |
Sveitsi Basel | 
Saksa Bayern München | 
Turkki Beşiktaş | 
Englanti Chelsea | 
Italia Juventus | 
Englanti Liverpool | 
Englanti Manchester City | 
Englanti Manchester United | 
Portugali Porto | 
Ranska PSG | 
Espanja Real Madrid | 
Italia Roma | 
Espanja Sevilla | 
Ukraina Šah’tar Donetsk | 
Englanti Tottenham